als_Latn dik_Latn sag_Latn
Ngecja në ndërtimin e autostradave Kërçovë-Ohër dhe Miladinovc-Shtip shndërrohet në kërcënim serioz për kompanitë vendore si nën-realizuese të kompanisë kineze “Sine Hidro”. Nga shoqata për ndërtimtari kërkojnë të gjendet zgjidhje emergjente që të mos ndodhë që punëtorët ndërtimor nga Maqedonia të jenë dëm korateral. Në të dyja autostradat punojnë pesë kompani vendore.
Dikush duhet të jetë i mbrojtur edhe në këtë kuptim. Pra jo vetëm të ndalen ndërtimet, por duhet dikush të mendojë edhe për atë ndërmarrje që punojnë dhe ekzistojnë, si dhe njerëzit që marrin paga nga kjo. Në Kërçovë- Ohër janë mbi 1000 njerëz të punësuar. Ndërsa në Shtip- Miladinovci mbi 500-600, që është një numër i madh. Kjo është vetëm në kompanitë që i ndërtojnë, ndërsa gjithçka që tërheqin ata me vete si veprimtari shërbyese, ata janë plus njerëz të punësuar – deklaroi Andrea Serafimovski, kryetar i Shoqatës për ndërtimtari.
Dje qindra punëtorë të angazhuar në autostradën Kërçovë- Ohër protestuan për shkak të mos pagesës së rregullt. Deri më tani, ministri i transportit dhe lidhjeve, Goran Sugarevski nuk obligohet me afat konkret në të cilin do të dilte me informacione të hollësishme për sa do të prolongohet ndërtimi dhe për sa milion euro do të rriten shpenzimet. Sqaron se gjendja është shumë e ndërlikuar.
Në këtë moment për rrugën Miladinovc-Shtip kërkohet aneks plotësues i marrëveshjes, meqë afati për ndërtim të kësaj autostrade ka skaduar dhe kuptohet ajo që do të thotë përqindje të realizimit të punëve në autostradën Kërçovë- Ohër, nuk do të doja të lidhem me afate mirëpo mund të them se në afat më të shkurt të mundshëm, në përputhje me analizën që është duke u përpiluar, do të dalim dhe do të njoftojmë se cilat janë qëllimet e mëtejshme – tha Goran Sugarevski, ministër i transportit dhe lidhjeve.
Ndërtimi i dy akseve me gjatësi të përgjithshme prej 107 kilometra, shtetit duhet t’i kushtojë thuajse 580 milion euro. Tani, vlerësimet e para janë se lëshimet e bëra do ta rrisin faturën përfundimtare për së paku 100 milion euro. Marrja e tenderit për ndërtimin e akseve është nën hetimin e Speciales, ku në mesin e të dyshuarve është edhe lideri i VMRO DPMNE-së Nikolla Gruevski i cili ngarkohet se si kryeministër ka marrë provizion milionësh për përzgjedhjen e kompanisë kineze “SineHidro” për realizues.
als_Latn als_Latn als_Latn als_Latn als_Latn